GiliGold/VAD_KnessetCorpus huggingface dataset:
רועי פולקמן: אדוני היושב-ראש, אני אגיד בכנות.
רועי פולקמן: גם יש לנו הצעה.
רועי פולקמן: אני רוצה להגיד משהו נורא ברור.
רועי פולקמן: כל המהלך פה הוא למען התעשייה ולמען הצרכן - שתי המטרות שעמדו לנגד עינינו בחוק הזה, הבטיחות שלו, המחירים והחיזוק של התעשייה המקומית, ותיכף נדבר על ההצעה.
מיקי לוי: וכל זה נדברנו בתמימות דעים.
רועי פולקמן: אבל צריך להבין שכל הוויכוח כאן על האגרות הוא פרומיל שבפרומיל של מה שנעשה מהדיון בעזרה לתעשייה.
מיקי לוי: מצוין, אז שהאוצר יבוא לקראת - - -
רועי פולקמן: לכן, יש לנו הצעה לבוא גם לקראת התעשייה.
רועי פולקמן: אבל לא צריך להציג את זה כאילו יש פה איזה אירוע שפוגעים בתעשייה.
רועי פולקמן: חברים, לפחות, מיקי, ממך כי אני באמת מעריך את המקצועיות שלך, אפשר להתווכח.
רועי פולקמן: אפשר להגיד גם: בוא נוריד אגרות וזה יחסוך עוד איזה 5 מיליון שקלים לתעשייה.
מיקי לוי: לא, זה לא מגיע לזה.
רועי פולקמן: זה כספים קטנים לתעשייה.
רועי פולקמן: זה לא הדרמה, זה לא מה שהם רוצים.
רועי פולקמן: מיקי, לפחות בוא נשים את הדברים בפרופורציות הנכונות כי עשינו כאן מהלך גדול למען הצרכן ולמען התעשייה.
רועי פולקמן: האגרות זה בשוליים בהקשר הזה.
מיקי לוי: לא מספיק.
מיקי לוי: אני מסיר את הכובע, אבל זה לא מספיק.
רועי פולקמן: יש הצעה לפשרה אז - - - בפרופורציות.
אלי אלאלוף: אני בעד להצביע.
אלי אלאלוף: שיהיה ברור, אם אתם רוצים אני - - -
מיקי לוי: אנחנו רוצים לדון בזה בכובד ראש.
רועי פולקמן: - - - נגיע להסכמות.
רועי פולקמן: אבל איך שאתה רוצה.
רועי פולקמן: יש הצעה.
אלי אלאלוף: רועי, תן לאנשים להגיד מה שהם רוצים.
רועי פולקמן: אדוני היושב-ראש, מה שתחליט.
אלי אלאלוף: חברים באו לפה במיוחד ואני מכבד את זה.
אלי אלאלוף: אבל תבינו, הכיוון הוא ברור.
אלי אלאלוף: תסבירו מה שאתם רוצים.
אלי אלאלוף: אנחנו נרשום בפרוטוקול, אבל הכיוון הוא ברור לנו.
אלי אלאלוף: בבקשה, בקיצור רב כי יש לנו דיונים.
<יואב גזית: אני רוצה בעקבות הפגישה, הסשן האחרון, לחדד כמה נקודות קטנות.
<יואב גזית: מפעל קטן-בינוני יש לו לפחות 100 רישיונות.
<יואב גזית: חבר הכנסת פולקמן, אני כחברה בינונית יש לי כ-600 רישיונות.
<יואב גזית: לכן, לחברה קטנה של 15 - 20 אנשים מדובר על השקעה, ואין מחלוקת על המספר הזה, של מינימום מיליון שקל בשנתיים, שלוש, ארבע הקרובות.
<יואב גזית: זה עלויות אדירות.
<יואב גזית: לעניין הוראת השעה - זה לא הוראת השעה.
<יואב גזית: זה לייף-טיים.
<יואב גזית: הנוטיפיקציה הזו זה אקט חד-פעמי.
<יואב גזית: לכן, כשאתה אומר שנתיים ואתה אומר 200 שנה, זה בדיוק אותו דבר.
<יואב גזית: כי ברגע שיגידו יש שנתיים פטור אז יבואני הבשמים, נגיד שיש יצרנים - - -
רועי פולקמן: זה גם לכם.
<יואב גזית: רגע, אבל זה לא הוראת שעה.
<יואב גזית: זה לנצח.
<יואב גזית: כי ברגע שנתתי נוטיפיקציה ללא חיוב, למעשה אל תגיד שזה הוראת שעה.
<יואב גזית: תגיד שבשמים פטורים.
רועי פולקמן: גם לכם.
<יואב גזית: רגע.
<יואב גזית: אני אומר, ואני חושב שאני קובע, שהבישום בישראל מאופיין בייבוא.
<יואב גזית: ואם יביאו נתונים כספיים של מכירות, זו הטעיה.
<יואב גזית: זה הטעיה כי מה שחשוב זה כמה מגוון של בשמים יש ולא אם יש בושם - - - ו-200,000 יחידות.
אלי אלאלוף: אדוני, אני לא יכול היום להתחיל דיון מחדש.
אלי אלאלוף: תסיימו.
<יואב גזית: משפט אחרון.
<יואב גזית: אגרת הנוטיפיקציה זה דבר שלא קיים באירופה, חבר הכנסת פולקמן.
<יואב גזית: זה המצאה ישראלית, אז זה לא בסדר.
אלי אלאלוף: בבקשה, אמיר רשף.
<אמיר רשף: דבר ראשון, אני רוצה לחדד מקצועית, משפטית, את הפטור שניתן והוצבע עליו בישיבת הוועדה הקודמת לעניין - - -.
<אמיר רשף: הפטור הוא לא פטור ליבואנים והוא לא פטור ליצרנים.
<אמיר רשף: הוא פטור על סוגי מוצרים שעד היום לא היו חייבים באגרות וממחר או מעוד שישה חודשים כשהרגולציה החדשה תיכנס לתוקף יהיו חייבים באגרות.
<אמיר רשף: בין מי שמספקים את המוצרים האלה, אותם מוצרים שנכנסים תחת הרגולציה לשווקים, יש יצרנים ויש יבואנים.
<אמיר רשף: מי שאמר שרק יבואנים מספקים את המוצר הזה הטעה את הוועדה, ולדעתי גם רוח הרביזיה שכתובה לא מתארת נכונה את הפטור שניתן.
<אמיר רשף: הפטור הוא גם ליצרנים וגם ליבואנים.
<אמיר רשף: שנית, מי שהיום כבר משחק במשחק ויש לו מוצרים, גם היום משלם אגרות.
<אמיר רשף: הרי יש סעיף של הוראת מעבר שהוכנס לבקשת הוועדה שלמעשה כל מי שמחזיק ברישיון לתמרוק פלוני - זאת אומרת, יש לו תמרוק ספציפי שמותר לו למכור אותו - הרישיון שלו יישאר בתוקף והוא לא יצטרך מחר בבוקר לעשות עליו נוטיפיקציה.
<אמיר רשף: לכן, כל הסיפור שעליו מדברים זה המוצרים החדשים שייווצרו בשנים הראשונות לאחר כניסת הרפורמה, וזה יחול גם על יבואנים וגם על יצרנים.
<אמיר רשף: אין פה שום אפליה ושום דבר כזה.
<אמיר רשף: לגופו של עניין, כשהעברנו פה את רפורמה הקורנפלקס לאור טענה של התעשייה המקומית שהרפורמה משיתה איזושהי מתווה רגולטורי חדש שלא היה קיים עד כה, אנחנו - זה אומר משרד האוצר והכלכלה עם הסוכנות לעסקים קטנים - יזמנו כלי שממש בשבועות הקרובים גם יושק וייצא לפועל שמטרתו לסייע ליצרנים קטנים ובינוניים להתמודד עם הרגולציה החדשה.
<אמיר רשף: אני הצעתי בפני התאחדות התעשיינים גם לנושא הזה של התמרוקים להשיק כלי כזה.
<אמיר רשף: נשב ביחד עם משרד הבריאות, עם התאחדות התעשיינים, עם הסוכנות לעסקים קטנים, ונגבש את הכלי שייתן להם סיוע איך מתמודדים עם הרגולציה החדשה.
<אמיר רשף: זה יותר חשוב מהאגרות.
<אמיר רשף: אבל ההתאחדות מטעמים שלה העדיפה להתעקש על נושא האגרות - - -
מיקי לוי: זה לא סותר.
מיקי לוי: תשב אחר כך ותיתן להם את הכלי הזה.
מיקי לוי: זה לא סותר לבקשה שלי.
<אמיר רשף: זה סותר.
מיקי לוי: לא, זה ממש לא סותר.
<אמיר רשף: לגופו של עניין, אנחנו מתנגדים למתן הפטור.
מיקי לוי: איזה בושה, איזה בושה.
אלי אלאלוף: אל תתחיל ככה בסגנון כזה - לא מתאים.
מיקי לוי: אני אתחיל, כן.
מיקי לוי: מקסימום אני אצא.
מיקי לוי: עכשיו תשעה חודשים?
מיקי לוי: אם זה זה זניח, בואו ותיתנו את זה.
מיקי לוי: אתם דופקים את התעשייה, חד-משמעית.
<אמיר רשף: יש שנתיים עד שזה - - -
רועי פולקמן: מי הביא את החוק הזה?
רועי פולקמן: אתה?
רועי פולקמן: אתה הבאת את החוק הזה?
מיקי לוי: החוק הזה כבר עשר שנים.
מיקי לוי: גם לא אתם, גם לא אתם.
רועי פולקמן: אה, ומי הביא אותו?
רועי פולקמן: הכול במקרה בזמן שלנו, הכול במקרה.
מיקי לוי: אתה יודע מה, כל הכבוד לכם.
מיקי לוי: אתם דופקים את התעשייה.
מיקי לוי: חד-משמעי אתם דופקים את התעשייה.
רועי פולקמן: הכול עשר שנים ותמיד אנחנו ממשים את ה- - -
מיקי לוי: עזוב אותך עם הפופוליזם הזה , נו.
אלי אלאלוף: אני מצטער להגיד לך, מיקי.
אלי אלאלוף: לא הייתי מאמין שזה ייצא - - -
מיקי לוי: גם אני מתרגז.
מיקי לוי: גם לי יש נשמה, אדוני.
מיקי לוי: לא רק לכם.
אלי אלאלוף: נשמה ש - - -
מיקי לוי: כן, כן.
אלי אלאלוף: אני לא רוצה לשפוט אותך, אל תשפוט אותי.
מיקי לוי: לא, אתה יכול לשפוט אותי.
אלי אלאלוף: לא, אני לא רוצה לשפוט אותך.
אלי אלאלוף: חברים, זה פרוצדורה ובירוקרטיה פרלמנטרית.
אלי אלאלוף: אני אגיב בהתאם כי לא אדון מיקי לוי לבד דואג לחלשים.
אלי אלאלוף: תפסיקו.
אלי אלאלוף: מסביב לכל סעיף טכני אתם מנסים לעשות לנו איזה אמבוש מי אוהב יותר את החלשים.
אלי אלאלוף: אני ראיתי אתכם כשהייתם בשלטון.
מיקי לוי: אתה היית שותף, אדוני.
מיקי לוי: אם אמרת את זה אז אני אומר לך.
אלי אלאלוף: אני הייתי שותף למה?
מיקי לוי: אנחנו מינינו אותך ליושב-ראש הוועדה ואנחנו מכבדים אותך.
אלי אלאלוף: עזוב, עזוב.
אלי אלאלוף: אל תפתח את ה - - -
רועי פולקמן: מה עשיתם בשביל התעשייה?
מיקי לוי: עזוב, בחייך.
מיקי לוי: נו, רועי.
מיקי לוי: כל הכבוד לכם.
רועי פולקמן: - - - שם לפני שנתיים.
רועי פולקמן: מה - - -?
מיקי לוי: אדוני, אני מכבד אותך.
מיקי לוי: ההערה האחרונה היתה מיותרת.
אלי אלאלוף: אה, גם זה אתה שופט?
יוליה מלינובסקי: אפשר להצביע?
רועי פולקמן: לא, אי-אפשר.
רועי פולקמן: אנחנו מחכים לגיוס.
יוליה מלינובסקי: אבל אנחנו בגיוס, לא?
אלי אלאלוף: אני רוצה להגיד לכם, דאגנו ונמשיך ונדאג לחלשים שבין התעשיינים.
אלי אלאלוף: הדיון הזה הוא לא סוף פסוק, אנחנו קבענו דיוני המשך ונלמד ונהיה לרשותכם כדי לתקן אם עשינו עוול.
אלי אלאלוף: לעניות דעתי, עד עכשיו כל מה שנעשה זה כדי להקל על המערכת שלכם.
אלי אלאלוף: אנחנו עושים הכול כדי לצמצם את הבירוקרטיה, אנחנו רוצים לעשות הכול כדי לצמצם את ההכבדה על היצרנים המקומיים.
אלי אלאלוף: אני בעד תעשייה מקומית, אני קונה אך ורק ישראל - שיהיה ברור.
אלי אלאלוף: אז אל תנסו להעביר לנו שיש אצלנו איזה התנגדות.
יוליה מלינובסקי: 4 - 6.
יוליה מלינובסקי: נו, בואו נצביע.
אלי אלאלוף: יש לנו רוב.
אלי אלאלוף: אני רוצה בבקשה למשוך את הרביזיה.
<קריאות: כמה יש?
<קריאות: 5 - 6.
אלי אלאלוף: אנחנו מתנגדים לרביזיה.
<ענת מימון: אנחנו מצביעים לפי סעיף 115 לתקנון על הבקשה לדיון מחדש של חבר הכנסת מיקי לוי לגבי סעיף 3 להצעת החוק.
<ענת מימון: מי בעד לקיים דיון מחדש?
מיקי לוי: שמית.
מיקי לוי: אני מבקש שמית, שמית.
מיקי לוי: הצבעה שמית, למה לא?
<ענת מימון: אין הצעה שמית בוועדה – מליאה.
<ענת מימון: אתה יכול לראות עכשיו - - -
מיקי לוי: סליחה, לא.
מיקי לוי: אבל אני רוצה שמית.
<ענת מימון: אבל אין הצבעה שמית בוועדה.
אלי אלאלוף: אוקי, אז - - -
מיקי לוי: אוקי.
מיקי לוי: מצביעים, אדוני.
מיקי לוי: מצביעים, בבקשה.
רועי פולקמן: - - - אני רוצה התייעצות סיעתית.
מיקי לוי: אבל היא אמרה שאין.
רועי פולקמן: אה, אז עכשיו אני מבקש התייעצות סיעתית.
רועי פולקמן: אני מבקש התייעצות.
מיקי לוי: תתביישו לכם, פשוט תתביישו.
מיקי לוי: רועי, אתם לא מתביישים?
מיקי לוי: בחייכם, על מה מדובר?
רועי פולקמן: אם לא הייתי לפני שנתיים באוצר עוד הייתי - - -.
רועי פולקמן: אבל החמאה על הראש שלך, החמאה על הראש שלך.
מיקי לוי: אוי, אוי, אוי.
מיקי לוי: רועי, אלופי העולם אתם.
מיקי לוי: אלופי העולם.
רועי פולקמן: כן, אנחנו אלופי העולם.
רועי פולקמן: תראה מה עשינו בהסדרים: מכון התקנים, בנקים - - -
מיקי לוי: אנחנו רואים, ממש אלופי העולם.
מיקי לוי: מתגעגעים אלינו אצלכם.
אלי אלאלוף: בעד הרביזיה – מיעוט
אלי אלאלוף: הרביזיה לא עברה.
אלי אלאלוף: בוקר טוב לכולם, אנחנו ממשיכים בהצעת חוק המהנדסים והאדריכלים, תיקון בהרכב של מועצת ההנדסה והאדריכלות – הצעה של חבר הכנסת יואל חסון, שולי מועלם ויצחק וקנין.
אלי אלאלוף: אנחנו ביקשנו משר העבודה והרווחה את עמדתו והוא הבהיר לנו מה העמדה שלו.
אלי אלאלוף: את יכולה לקרוא לנו את עמדת השר?
<נירה לאמעי-רכלבסקי: מבחינת השר, או שהנציג שייבחר מהארגון יהיה בתוך המכסה של התשעה; או, אם מוסיפים, אז להוסיף נציג של הארגון וכנגד להוסיף גם נציג של הממשלה.
<נירה לאמעי-רכלבסקי: זאת אומרת, בחצי הראשון של המשפט הוא בעצם מסכים עם הצעת החוק שמופיעה לפניכם.
יואל חסון: אבל למה דווקא נציג ממשלה ולא נציג ציבור?
<נירה לאמעי-רכלבסקי: תראו, זו גם ככה מועצה יחסית ישנה, יש בה 25 חברים, כבר לא מקימים כאלו מועצות גדולות היום - - -
<קריאה: 27.
<נירה לאמעי-רכלבסקי: אז בכלל יש הרבה נציגים מהלשכה.
אלי אלאלוף: אחרי ההודעה שקיבלתי מהשר אתמול, אני רוצה לציין: קודם כול יש עובדה – הוא רוצה נציג של העצמאים.
אלי אלאלוף: זו העובדה.
אלי אלאלוף: ואת זה גם אמרנו וגם נישאר בעמדה הזאת.
יואל חסון: איזה שר?
<נירה לאמעי-רכלבסקי: חיים כץ.
אלי אלאלוף: זאת אמנם עמדתו, אבל זה לא אומר שזאת עמדתנו - - -
אברהם פורז: אבל זו גם עמדת הממשלה.
אלי אלאלוף: אני משאיר את זה להתלבטות.
אלי אלאלוף: כי להגדיל אין-סופית זה נראה לי מיותר, אבל.
אלי אלאלוף: .. המועצה, מה עמדתכם?
אברהם פורז: ההצעה המקורית מדברת על זה שיֵרד נציג אחד ללשכה ויהיה נציג אחד עצמאי.
אברהם פורז: מבחינתנו זו הצעה נכונה, כי חבל לנפח יותר מדי את המועצה.
אברהם פורז: זו גם עמדת הממשלה ואם גם השר מסכים - - -
שולי מועלם-רפאלי: לא, זה לא מה השר מסכים.
אברהם פורז: זה כמובן יהיה מהקדנציה הבאה, אבל.
<אהוד נוף: אני אהוד נוף, יושב-ראש לשכת המהנדסים והאדריכלים והאקדמאים במקצועות הטכנולוגיים.
<אהוד נוף: אני אגיד שני דברים - - - (הפסקה לא מוכרזת בדיון)
אלי אלאלוף: אהוד, בבקשה.
<אהוד נוף: זה לחלוטין לא עמדת השר כפי שהוא הביע בפניי אתמול את הדברים.
אלי אלאלוף: אתה מטיל ספק בהודעה של היועצת המשפטית שלנו?
<אהוד נוף: יכול להיות ש - - -
<קריאה: העבירו לנו את זה בכתב מהשלכה המשפטית.
אלי אלאלוף: מה עמדתך?
אלי אלאלוף: אתה לא דובר השר.
<אהוד נוף: נכון, אני לא דובר השר, השר יצטרך להשמיע את עמדתו בנפרד.
<אהוד נוף: לשכת המהנדסים היא ארגון גג שמייצג את כלל המהנדסים בארץ ומתעסק בכל הדיסיפלינות של ההנדסה; ארגון גג שמוכר גם על ידי משרד הפנים וכו' כארגון יציג של כל המהנדסים.
<אהוד נוף: אנחנו מכירים ומכבדים ארגונים שפועלים באופן עצמאי ואין לנו שום בעיה עם הדבר הזה - - -
אלי אלאלוף: המהנדסים העצמאים זה תופעה חולפת?
<אהוד נוף: במועצת ההנדסה והאדריכלות ישנם תשעה נציגים של לשכת המהנדסים, וכמעט כל הנציגים האלה הם עצמאים.
<אהוד נוף: כך שלשכת המהנדסים זה גוף שמכיל הרבה מאוד עצמאים – מכיל את כולם.
<אהוד נוף: יש במדינה ב-30 השנים האחרונות סדר גודל של 100,000 איש שסיימו לימודי הנדסה בארץ ועוד כ-50,000 שסיימו במקצועות אקדמיים ומקצועות טכנולוגיים.
<אהוד נוף: אנחנו קשורים ליותר מ-50,000 מהנדסים כאלה ויש הרבה ארגונים שמסונפים אלינו ואנחנו עובדים איתם.
<אהוד נוף: רק להבהיר, מועצת ההנדסה והאדריכלות זה גוף שמתעסק פרופר בנושאים של הנדסה, למשל, האם חשוב או לא חשוב ללמוד דינמיקה במכונות.
<אהוד נוף: לא מתעסקים בנושאים של - - -
אלי אלאלוף: בוא נתרכז בבעיה, אנחנו מדברים על הייצוג.
<אהוד נוף: אני פתחתי את האינטרנט ומצאתי רשימה של איזה 50 אגודות מקצועיות של מהנדסים.
<אהוד נוף: עכשיו, למה אגודה כזו או אחרת?
<אהוד נוף: מה פתאום שתהיה אגודה כזאת או אחרת נוספת?
<אהוד נוף: למה לא - - -
אלי אלאלוף: יש לנו הצעה קונקרטית של חברי הכנסת.
יואל חסון: וגם לא היו ארגונים אחרים שפנו.
אלי אלאלוף: גם לחברי הכנסת יש סמכות ליזום דברים.
<נירה לאמעי-רכלבסקי: בנוסף, השר בוחר את הארגון שמייצג את המספר הגדול ביותר, לפי החוק.
אלי אלאלוף: אדוני, סיימת?
<אהוד נוף: אני רוצה להציע הצעה שכבר הצעתי, שאני חושב שצריך לעבד אותה.
<אהוד נוף: ההצעה שלי היא שלשכת המהנדסים תוציא קול קורא בין ארגוני המהנדסים השונים, לא דווקא ארגון זו אחר, כאשר אפשר גם לתת עדיפות לכאלה שסיימו ב-15 השנים האחרונות, כדי לתת עדיפות לצעירים.
<אהוד נוף: ואז נפרסם קול קורא, נראה את הנושאים הרלוונטיים בסדר היום הציבורי ואנחנו נעמיד לבחירה של השר את האנשים שאנחנו חושבים שהם רלוונטיים.
<אהוד נוף: ואז אפשר לעשות את זה כך שנבחר אותם לשנה, ואחרי שנה אולי יהיה נושא אחר, ואז אפשר יהיה - - -
שולי מועלם-רפאלי: אני חושבת שזאת הצעה טובה.
שולי מועלם-רפאלי: במהלך השבועות שמאז הדיון הקודם העלו בפנינו כל מיני דברים.
שולי מועלם-רפאלי: לי, כמי שהגיעה לזה מהמקום של הצעירים...
שולי מועלם-רפאלי: ניהלנו בכנסת הקודמת אין-ספור דיונים על השילוב של אדריכלים צעירים ומהנדסים צעירים, ויש צורך גדול מאוד שתיפתח הדלת הזאת בפני הצעירים במקצועות האלה, כדי שיהיו מיוצגים.
שולי מועלם-רפאלי: צריך להניע איזשהו תהליך של שינוי תפיסה, ספציפית לגבי האדריכלים בהתמחות ולגבי הסיפור של נשים בהתמחות אדריכלים.
שולי מועלם-רפאלי: אלה דברים שעלו שוב ושוב ומבחינתי הם רלוונטיים גם פה.
שולי מועלם-רפאלי: אני לא שמה סימני שאלה עלייך, נירה, ולא על הייעוץ המשפטי של המשרד, אבל צריך להגיד שאני שמעתי מהשר דברים אחרים לחלוטין.
<נירה לאמעי-רכלבסקי: אגב, יש מועצות שיש בהן נציגי סטודנטים, למשל בהנדסאים וטכנאים הכנסנו נציג סטודנטים למועצה.
<נירה לאמעי-רכלבסקי: גם כתבנו שם שזה לא רק סטודנט, זה גם יכול להיות מישהו בתואר שני או מישהו שסיים שנה או שנתיים קודם.
<נירה לאמעי-רכלבסקי: בהמלצת ההתאחדות.
שולי מועלם-רפאלי: לצורך העניין ההתאחדות היא חלק מהותי בדבר הזה.
שולי מועלם-רפאלי: אני לא בטוחה שבארגון שמדבר על אנשים שהם כבר אחרי סיום התואר, סטודנטים זה רלוונטי.
שולי מועלם-רפאלי: אבל אין ספק שצריכים להיות - - -
<נירה לאמעי-רכלבסקי: את מדברת על הסדרת המקצוע - - -
שולי מועלם-רפאלי: לא רק זה.
שולי מועלם-רפאלי: בכלל, בעיניי בגוף שהוא כל כך מייצג חייבים להיות אנשים צעירים, לא יכולים להיות רק אנשים שהם שנים רבות בתוך המקצוע.
אלי אלאלוף: יואל, בבקשה.
יואל חסון: קודם כול, לגבי העניין של עמדת השר, אני קצת מופתע מההתפתחות הדרמטית פה.
יואל חסון: אבל זה קריטי להבין את זה, כי אני לא רוצה שאנחנו ניכנס פה עכשיו לעבודה ופתאום ועדת שרים תקבל החלטה אחרת או עמדת המשרד תהיה אחרת, ואז אנחנו סתם נעבוד לשווא.
אברהם פורז: אנחנו אחרי החלטת ה - - -
יואל חסון: לא, אבל הם יכולים, לקראת הקריאה - - -
אברהם פורז: כבר הייתה קריאה מוקדמת בכנסת.
יואל חסון: אבל לקראת הקריאה הראשונה הם יכולים להחזיר - - -
שולי מועלם-רפאלי: הם יכולים לבקש להחזיר את זה לוועדת שרים.
אברהם פורז: - - - הם לא מבקשים.
יואל חסון: הם מבקשים, אני אומר לך שהם מבקשים.
אלי אלאלוף: חבר'ה, רק נסביר: אנחנו עכשיו בהכנה לקריאה ראשונה.
יואל חסון: אני יודע, ברור.
יואל חסון: אני לא רוצה שנעשה פה עבודה לשווא, ולכן צריך להבין מה קורה.
יואל חסון: לגבי ההצעות השונות שעולות כאן, דיברנו על ייצוג התחום של האדריכלים, דיברנו על הייצוג של הצעירים, שבעיניי זה דבר קריטי, ואני אגב חושב שאולי יש הזדמנות לצמצם את המספר של המועצה.
יואל חסון: אם זה לא נושא חדש, אולי זו הזדמנות לתקן את זה.
יואל חסון: אם יש אפשרות לצמצם את המספר בלי לגעת בהרכב היחסי, זאת הזדמנות אולי לתקן ולייעל את המערכת.
שולי מועלם-רפאלי: אבל אולי המערכת יעילה, יכול להיות שגם במספר הזה הם מצליחים לעבוד.
שולי מועלם-רפאלי: אני מסכימה איתך שצריך לעשות איזשהו דיון, אבל אולי לא להצביע על משהו שאולי הוא לא בעייתי.
שולי מועלם-רפאלי: אלא אם כן אתה יודע דברים אחרים.
יואל חסון: אני כן מבין שיש בעיה בעניין הזה.
יואל חסון: בסופו של דבר, אני חושב שאנחנו צריכים לדבר על ייצוג של ארגון.
יואל חסון: איך הייצוג של הארגון הזה יקרה; האם זה יהיה באישור השר או לא; איך הדברים יומלצו ומה יקרה – זה תהליך שאנחנו נדבר עליו.
יואל חסון: אבל לא נוותר על ייצוג שוויוני.
יואל חסון: אני לא יודע אם יש פה ארגונים אחרים וזה פותח פה דיון וצריך עכשיו, בגלל עקרון השוויון, למצוא פה פתרון לשאלה איזה ארגון ייוצג ומי יבחר ומאיזה ארגון – אני לא רוצה להיכנס כאן למקומות של חוסר שוויון - - -
אלי אלאלוף: זה אתם הבאתם את הצעת החוק, לא אני.
אלי אלאלוף: הבאתם במטרה מסוימת.
יואל חסון: אם אני הייתי קובע לבד, הייתי תומך בחוק שלי כפי שהוא.
יואל חסון: אבל אם יש פה עמדות אחרות, אני לא רוצה להגיע למצב שאנחנו מאשרים משהו שאחר כך הממשלה תפיל אותו או תקבל החלטה אחרת.
אלי אלאלוף: הממשלה לא יכולה להפיל את זה.
מירב בן ארי: היא לא יכולה.
מירב בן ארי: ברגע שזה הגיע לוועדה - - -
יואל חסון: לא נכון, בטח שהיא יכולה.
אלי אלאלוף: היא יכולה למשוך את הצעת החוק.
אברהם פורז: לא, זאת הצעת חוק פרטית, היא לא יכולה למשוך.
אלי אלאלוף: בכל מקרה, אנחנו לא הולכים נגד מישהו.
אלי אלאלוף: באנו להיטיב באמצעות החוק הזה, ואני חושב שזאת גם הייתה עמדתכם.
אלי אלאלוף: אתם באתם לתקן אותו, אבל אם אתם רוצים לקחת אותה בחזרה - - -
שולי מועלם-רפאלי: לא, מה שאני מציעה - - -
אלי אלאלוף: את לא לבד, עם כל הכבוד, תני לנו לגמור את המשפטים שלנו.
אלי אלאלוף: אני חוזר, זאת הצעת חוק שלכם – אם תרצו לקחת אותה בחזרה, אני בעד.
שולי מועלם-רפאלי: אני יכולה להציע הצעה?
אלי אלאלוף: לא, את לא לבד, יש אנשים אחרים.
אלי אלאלוף: מונל, בבקשה.
<אברהם מונל: אני רוצה להסביר עוד פעם את עמדת השר.
<אברהם מונל: אני חושב שאיך שקראתם את זה, זה לא הובן כראוי.
<אברהם מונל: השר מסכים להוסיף עוד שני חברים, אחד מהממשלה ואחד נוסף, אבל הנוסף יהיה נציג של הלשכה והלשכה תמנה אותו מקרב העצמאים.
<אברהם מונל: הוא לא התכוון שיהיה גוף נוסף.
<אברהם מונל: הוא הבהיר לי את זה עכשיו טלפונית.
<נירה לאמעי-רכלבסקי: תראה, אני דיברתי הבוקר עם נטע ברנע נאור והיא הסבירה לי שאני מבינה את זה נכון.
<נירה לאמעי-רכלבסקי: או שהנציג שייבחר מהארגון יהיה בתוך המכסה של תשעת מומלצי הלשכה - - -
<אברהם מונל: נכון, זאת האופציה הראשונה.
<נירה לאמעי-רכלבסקי: או להוסיף נציג של הארגון וכנגד להוסיף נציג של הממשלה.
<נירה לאמעי-רכלבסקי: אני לא רואה כאן משהו אחר.
<אברהם מונל: הכוונה שלו היא להוסיף נציג נוסף של הלשכה, והלשכה תבחר את הנציג הזה מתוך הארגון.
אלי אלאלוף: תביא את זה בכתב.
<אברהם מונל: זה מה שהשר הבהיר לי כרגע טלפונית.
יואל חסון: זה לא ברור כל כך.
<אברהם מונל: אני רוצה גם לענות למה שהעלתה חברת הכנסת קודם.
<אברהם מונל: אכן הצעירים לא מיוצגים במועצה, אבל אני כיושב-ראש, שמותר לו להזמין חברים, הזמנתי בכל הדיונים האחרונים נציגים של האדריכלים הצעירים, שהיו שותפים בוועדות של המועצה.
<ליאת אלבץ: אני ליאת אלבץ, מהתאחדות הסטודנטים הארצית.
<ליאת אלבץ: אני רוצה להזכיר ליושב-ראש שהעברנו כאן לא מזמן תיקון - - -
אלי אלאלוף: אני זוכר טוב מאוד, זה היה פחות מסובך מהיום.
<ליאת אלבץ: נכון.
<ליאת אלבץ: העברנו תיקון למועצת ההנדסאים והטכנאים ושם באמת הכנסנו נציג מטעם הצעירים.
<ליאת אלבץ: זאת למרות שעל פי חוק שחברת הכנסת שולי וחברת הכנסת מירב בן-ארי העבירו בקיץ, הנציג הוא לא סטודנט, אלא הוא נציג שארגון הסטודנטים היציג הוא זה שממנה אותו.
<ליאת אלבץ: כך זה גם במועצה להשכלה גבוהה ובכל גוף אחר שיש לו איזושהי נגיעה להכשרה ולצעירים.
<ליאת אלבץ: נראה לי שכולם פה מסכימים שכן צריך יותר התייחסות לאוכלוסייה הצעירה, ולכן אני מציעה פה איזושהי עמדה, אולי עמדת פשרה, שאומרת שנעשה תיקון דומה למה שעשינו במועצת ההנדסאים והטכנאים, כך שיהיה נציג שארגון הסטודנטים היציג ימנה.
<ליאת אלבץ: אנחנו בקשר עם האדריכלים הצעירים וגם נשמח להיות בקשר עם האדריכלים העצמאים, ונוכל לעשות איזשהו תהליך ציבורי משותף לבחירת הנציג מטעם הצעירים במועצה.
<נעמי בלאנק: שמי נעמי בלאנק, אני מלשכת המהנדסים.
<נעמי בלאנק: אני רוצה להתייחס לכמה דברים.
<נעמי בלאנק: אחד, הלשכה פתחה בשנה האחרונה פעילות ענפה עם אגודות הסטודנטים: אנחנו נמצאים בכל מוסדות ההשכלה הגבוהה שבהם מלמדים הנדסה ואדריכלות ומקצועות אקדמיים בנושאים הטכנולוגיים; אנחנו נפגשים עם כל הסגל האקדמי; התחלנו במפגשים עם סטודנטים ואנחנו נשמח לשיתוף פעולה.
<נעמי בלאנק: יותר מזה, אנחנו מצרפים את הסטודנטים - - -
<נעמי בלאנק: אני בהנהלה של לשכת המהנדסים, בהנהלה המקצועית.
<נעמי בלאנק: אני אבהיר שהלשכה מחולקת לאגודות מקצועיות על פי תחומי תוכן בהנדסה ולכל אגודה יש הנהלה שמורכבת מאנשי אקדמיה, ואנחנו מכניסים כרגע סטודנטים להנהלות האלה.
<נעמי בלאנק: יש לנו כבר נציגות מאוניברסיטת באר שבע, מהטכניון, מהמכללות.
שולי מועלם-רפאלי: אני רוצה להציע, אם זה מקובל על חברי יואל ועליך, שלא נקיים היום הצבעות, כי אני חושבת שחייבים לעשות איזשהו בירור יותר יסודי.
שולי מועלם-רפאלי: אחד הדברים שהביא בפניי השר זה מה שעלה פה – שקיימים ארגונים רבים נוספים.
שולי מועלם-רפאלי: אני הייתי פחות מודעת לזה, אני באתי לתוך זה מתוך הסיפור של הצעירים.
שולי מועלם-רפאלי: לכן אני מציעה שלא נקיים היום הצבעה, אלא נשב יחד איתך ועם היועצת המשפטית ועם השר, ונקבל איזושהי עמדה שגם תביא לידי ביטוי את הרצון האמתי לפתוח את השורות, כי צריך לעשות ריענון, צריך להכניס אנשים שלא בפנים, צריך להכניס צעירים וצעירות.
יואל חסון: אני אגיד תוספת לעניין הזה.
יואל חסון: קודם כול, אני כן רוצה לדון בעניין של מספר החברים - - -
אלי אלאלוף: במועצה?
אלי אלאלוף: ב-27?
יואל חסון: ולהתאים את זה למה שמקובל היום.
יואל חסון: דבר שני, אני צריך ללמוד את ההצעה הזאת, אבל אני לא מוכן... צריך שתהיה פה שקיפות ברורה לגבי איך השר בוחר את הארגון.
יואל חסון: שלא יהיה פה מצב שהולכים בסוף לאיזה ארגון נוח או משהו כזה.
יואל חסון: אני בעד שהארגון יהיה כפי שאנחנו הצענו, ואם השר רוצה להציע הצעה אחרת, הוא צריך להגיד למה דווקא הארגון ההוא ולא ארגון אחר.
<נירה לאמעי-רכלבסקי: בדרך כלל זה לפי הגודל, וכך גם קורה היום.
<נירה לאמעי-רכלבסקי: בסעיף הזה כתבנו כרגע ארגון שלמיטב הבנתנו הוא הגדול, אבל אם לדעת השר חדל הארגון לייצג את המספר הגדול, הוא בוחר את הארגון שכן מייצג באותו רגע את ה - - -
שולי מועלם-רפאלי: כל כמה זמן השר יכול לשנות את זה?
יואל חסון: וכרגע אתם הארגון הכי גדול?
מירב בן ארי: אני רוצה להעיר משהו, אדוני.
מירב בן ארי: אנחנו יושבים כאן הרבה בהצעות חוק וכבר הרבה זמן לא שמעתי שהמציעים מבקשים שלא להצביע אלא להמשיך לדון.
יואל חסון: לא, אני לא - - -
מירב בן ארי: אני מתייחסת לדברים של שולי.
מירב בן ארי: נראה שהדברים פה לא אפויים לגמרי ושיש עוד דברים פתוחים, ולכן אני גם חושבת שצריך לחכות.
<ליאור בר-און: שמי ליאור בר-און, אני מנכ"ל ארגון המהנדסים והאדריכלים העצמאים.
<ליאור בר-און: כפי שאדוני ציין, נפגשנו לפני שלושה שבועות והעלינו את הטעמים שלנו.
<ליאור בר-און: אני רוצה לפתוח ולומר שאנחנו לא אחד מתוך 50, אלא אנחנו הארגון היציג של העצמאים בענף הזה.
<ליאור בר-און: כשמשרד הכלכלה התכתב איתנו לאור הדרישה שלנו, הוא ביקש לקבל את המספר המדויק.
<ליאור בר-און: לשמחתי אנחנו מנהלים את הרישומים שלנו אצל רשם המאגרים, והמספרים שלנו הם חלוטים וברורים, ואני לא בטוח ששאר הארגונים עושים את זה.
<ליאור בר-און: אני רוצה לחלוק על סוגיית ה - - -
אלי אלאלוף: אתה יכול להגיד מה המספר?
<ליאור בר-און: אנחנו מעל 2,200 בעלי משרדים.
<ליאור בר-און: הפעילות של הלשכה היא בעצם פעילות אחרת, כפי אפשר לקרוא מהתקנון של הלשכה אל מול התקנון של ארגון המהנדסים והאדריכלים העצמאים.
<ליאור בר-און: אנחנו מייצגים את העצמאים על מגוון האינטרסים שלהם.
<ליאור בר-און: כפי שציינתי בישיבה הקודמת, יש הרבה מאוד ניגודי עניינים בין עצמאים לבין שכירים, והם צריכים לבוא לידי ביטוי במועצה.
<ליאור בר-און: צריך להיות מגוון דעות, צריך להיות ייצוג לעצמאים, ואי אפשר לפזר איזשהו מסך עשן ולומר שיש עוד 50 או 34 או 87 ארגונים.
<ליאור בר-און: אנחנו הארגון שמוביל את העצמאים בענף הזה, וכמו שאמרתי, אנחנו הקטר של הכלכלה, ובסופו של דבר העצמאים אצלנו מעסיקים קרוב ל-30,000 עובדים.
<ליאור בר-און: לכן לא יכול להיות שלא יהיה לנו אפילו ייצוג אחד במועצה.
<ליאור בר-און: אני גם חולק על מה שאמרו כאן, שללשכה יש תשעה נציגים.
<ליאור בר-און: אנחנו בעד צעירים, יש לנו ועדת משרדים צעירים, אנחנו תמיד שמים את הצעירים בחזית, ועד היום - - -
שולי מועלם-רפאלי: בגלל זה כשאישה יוצאת לחופשת לידה זה לא נחשב להמשך התמחות באדריכלים, אדוני?
<ליאור בר-און: איך זה קשור אליי?
<ליאור בר-און: אם אנחנו יכולנו להביע את עמדתנו במועצה היינו עושים את זה, אבל לצערי הרב אנחנו לא מצליחים לעשות את זה.
<קריאה: יש לכם שלושה נציגים במועצה.
שולי מועלם-רפאלי: אתם מעסיקים 30,000, אתם הכי גדולים, זה האנשים שלך שלא מאפשרים את זה.
<ליאור בר-און: תנו לי לסיים.
<ליאור בר-און: ככל שיכולנו להביע את עמדתנו במועצה, הדברים היו נראים אחרת.
<ליאור בר-און: אנחנו מבקשים מקום אחד מתוך תשעה, כדי להביע את עמדתנו, כדי לייצר גיוון דעות.
<ליאור בר-און: היום יש את אותה שבלונה, ואני מאוד שמח שהלשכה התעוררה עכשיו ומוכנה להעלות סוגיות של צעירים ולדחוף את הצעירים קדימה.
<ליאור בר-און: אבל אני שואל מה קרה עד היום, למה זה לא בוצע.
<ליאור בר-און: אז היום זה נחמד לשים את זה בחזית, כי זה באמת מאוד פופוליסטי, אבל אנחנו, עם נציג אחד - - -
שולי מועלם-רפאלי: זה לא פופוליסטי, זה דבר מאוד חיובי.
מירב בן ארי: המינוח לא נכון, פופוליסטי זה דבר שלילי.
<ליאור בר-און: אני לא מבין למה יש חשש כזה גדול שהעצמאים יבואו מתוך העמדות שלהם, ישימו את הדברים על השולחן, יוכלו לדון בצורה ברורה.
<ליאור בר-און: הרי זה אפילו לא מתקרב לרוב במועצה, זה רק נותן אפשרות לפתחון פה, לומר את הדברים ולדון בהם.
<ליאור בר-און: אני לא מבין למה יש התנגדות כל כך גדולה, זה משהו שהוא לא ברור לנו.
<ליאור בר-און: אני חושב שבדיון הקודם של הוועדה הדברים עלו, ודנו ביתרונות של הייצוג שלנו במועצה, ואני חושב שזה ראוי ונדרש.
<ליאור בר-און: שוב, אנחנו הגוף עם המספר הגדול ביותר של עצמאים בענף.
יואל חסון: אבל אתה יודע מה מטריד אותי בדיון הזה?